Ayen i yceɣben s waṭas iqbayliyen, d tadamsa, imi tura tamsalt n lasel d tissas amzun akken ur sɛint ara azal am zik ! Ihi, ad d-nemmeslay ɣef uḥric-a di tmurt n leɣbayel.
Akken yella lḥal, nettidir akk deg tudrin, deg temdinin, Neẓra akk belli yal taddart tesɛa irgazen d yettaṭafen isenfar, ifurguyen n ussiweḍ, tiḥunna… wigi akken neẓra akk, ttxellisen tabzert. Ma yella yal taddart tesɛa 3 neɣ 4 n yirgazen d-ittaṭafen isenfaren yerna yal yiwen seg-sen ittxellis ugar n 30 imelyan i useggas war tiḥunna,ifurguyen… acḥal i dtessekcam taddrt-nni i useggas? Aya war ma nemmeslay-d ɣef temdinin yecban Aqbu yeččuren d lluzinat, Leqser, Bgayet…
– Acḥal n lluzinat i tesɛa tmurt n leqbayel ?
– Acḥal n tḥunna, ifurguyen…yettxellisen ?
– Acḥal n yirgazen d-ittaṭafen isenfaren, ixeddamen niḍen am wid yettseṭṭilen icubaɣ…?
– Anda ttarran akk yidrimen n usagen d unafag d yidrimen n Bgayet ?
Ilaq ad nẓer ay ayetma belli wigi i yaɣ-iḥekmen ttkelliḥen-aɣ ! ur aɣ-d-ttawḍen ara yisurdiyen n lpitrul ! Nezmer ad nidir s tdamsa n tmurt-nneɣ akken ilaq, nezmer ad tt-nesnerni acku adabu yettsabuṭi-yaɣ, aṭas n yisenfaren i bɣan yiberraniyen neɣ wid n daxel ad sseftin deg tmurt-nneɣ taqbaylit, yettagi udabu aya ! Ilaq ad nẓer belli timura irebḥen mačči s lpiṭrul i ttidirent, maca s tebzar n lluzinat d yixeddamen n yigduden-nsent.
Kamel D.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn